Cofnodion Cyngor Cymuned Mai 20 2021

Cynhaliwyd cyfarfod o’r Cyngor Cymuned nos Iau Mai 20 am 7.30 o’r gloch yn festri Capel Tabor, gan ddilyn rheolau’r Llywodraeth ynglyn â chadw pellter cymdeithasol a phawb oedd angen arwyddo yn defnyddio pen ysgrifennu gwahanol.

Ystyriwyd y cyfarfod hwn fel y Cyfarfod Blynyddol.

Presennol : Islwyn Jones, Fred Jones, Angharad Evans, Dylan Davies, Lynn Davies, Angharad Jenkins, Huw Griffith a’r clerc.

Dallenwyd ac arwyddwyd cofnodion a nodiadau o Chwefror 2020 ymlaen i Ebrill 2021, a chytunwyd eu bod yn gywir.

Dosbarthwyd copïau o gyfrifon 2020/21 ac arwyddwyd y llyfr derbyniadau a thaliadau.

Darllenwyd adroddiad yr archwilydd mewnol ac awdurdodwyd talu ei anfoneb o £100

Cymeradwywyd y Ffurflen Ariannol a’i harwyddo gan y Swyddog Ariannol Cyfrifol. Arwyddwyd y Ffurflen gan y Cadeirydd ac ardystio, fel copïau cywir, ddogfennau eraill i’w hanfon at Archwilwyr allanol.

Diolchodd y Cadeirydd i’r aelodau am eu presenoldeb, ac i’r clerc am ei gwaith. Croesawodd aelod newydd, Angharad Jenkins, a nodi bod nifer cyflawn o Gynghorwyr unwaith eto. Derbyniwyd ffurflen datgan derbyn swydd a dychwelwyd copi o’r Code of Conduct wedi ei arwyddo gan yr aelod newydd.

Cymerwyd y Gadair gan Dylan Davies, a Lynn Davies fydd y Swyddog Ariannol Cyfrifol am y flwyddyn. Croesawodd y Cadeirydd newydd hefyd yr aelod newydd a diolch i Lynn am ei waith fel Cadeirydd.

Yswiriant. Mae’r pris yr un fath â llynedd (£258.73) ond ychwanegwyd cymal yn eithrio ‘communicable diseases’. Nodwyd nad oedd asedau yn cael eu hyswirio. Cytunwyd i dalu’r premiwm ond i’r clerc wirio’r sefyllfa ynglŷn â Public Liability wrth ymwneud â’r asedau.

Ystyriwyd arolwg/holiadur wrth y Land Registry am gofrestru tir. Nid oedd ateb amlwg i unrhyw un o’r cwestiynau a gan bod yr arolwg wedi cau erbyn hyn rhoddwyd y mater i un ochr.

Ystyriwyd awgrymiadau’r archwilydd mewnol

* printiwyd copi cyfoes o’r Contract of Employment gan gynnwys y cyflog presennol.
* Copi cyfoes o’r Risk Assessment gan ychwanegu ‘Communicable Diseases’ dan adran Health and Safety
* Talu cyflog y clerc trwy Archeb Sefydlog. Cymeradwywyd hyn a pharatowyd llythyr i’r banc a’i arwyddo gan y rhai sy’n arwyddo sieciau.

Derbyniwyd dogfennau ymgynghoriad GIG am fferyllfeydd ac adeiladu dyfodol iachach ar ôl Covid 19.

Ariannol

Derbyniwyd rhan gyntaf y praesept a’r grant mynwentydd.

Cyfrif cyfredol - £3676.91 ond £100 heb fynd allan

Cyfrif Cymunedol - £21,905.48 ond £1700 heb fynd allan

Unrhyw fater arall

Arwydd Trefenter yn dal heb ei ddychwelyd. Nodwyd yng nghofnodion Medi 2019 iddo gael ei gasglu gan weithwyr y Cyngor.

Arwynebedd Lon Sais wedi dirywio.

Arwydd newydd ger Esgair yn cyfeirio at Rhydrosser (yn hytrach na Llanrhystud.)

Y clerc i gysylltu â’r Cyngor Sir am y tri mater.

Cyfarfod nesaf. Ni phennwyd dyddiad gan ddibynnu ar yr amgylchiadau ac unrhyw faterion fyddai angen eu trafod.